Գալով բուն նիւթին։ Փրոֆ. Աքչամ այս օրերուն դարձեալ Երեւանի մէջ է։ Այցելութեան ընթացքին ան հարցա-զըրոյց մը տուած է tert.am կայքէջին։ Ամփոփ գիծերու մէջ երէկ ներկայացուցած էինք այս նիւթը, որու ընթացքին արտայայտուած կարծիքները չափազանց ուշագրաւ են։ Այդ տեսակէտներուն իմաստը կը բիւրեղանայ այն հանգամանքի լոյսին տակ, թէ անոնք արտայայտուած են Աքչամի նման գիտնականի մը կողմէ։ Պաշտօնական մօտեցումները հարցաքննող պատմաբանը քանի մը նախադասութիւնով դարձեալ դրսեւորած է մեծ մտաւորական կարողութիւն, վարպետութիւն։ Ո՛չ միայն թրքական, այլեւ հայկական «պաշտօնական» մօտեցումներուն տեսակէտէ իր կարծիքները շահեկան են։ Երեւանի մէջ Աքչամ, ըստ էութեան, մատնանշած է երեք առանցքային կէտ.